CELEX: 62008CA0173
Language: sk
Date: 2009-06-18 00:00:00
Title: Vec C-173/08: Rozsudok Súdneho dvora (piata komora) z  18. júna 2009 (návrh na začatie prejudiciálneho konania, ktorý podal Gerechtshof te Amsterdam — Holandsko) — Kloosterboer Services BV/Inspecteur van de Belastingdienst/Douane Rotterdam (Spoločný colný sadzobník — Položky sadzobníka — Chladiaci systém pre počítače pozostávajúci z výmenníka tepla a z ventilátora — Zaradenie v kombinovanej nomenklatúre)

1.8.2009   
            
            
               SK
            
            
               Úradný vestník Európskej únie
            
            
               C 180/19
            
         Rozsudok Súdneho dvora (piata komora) z 18. júna 2009 (návrh na začatie prejudiciálneho konania, ktorý podal Gerechtshof te Amsterdam — Holandsko) — Kloosterboer Services BV/Inspecteur van de Belastingdienst/Douane Rotterdam
   (Vec C-173/08) (1)
   
   (Spoločný colný sadzobník - Položky sadzobníka - Chladiaci systém pre počítače pozostávajúci z výmenníka tepla a z ventilátora - Zaradenie v kombinovanej nomenklatúre)
   2009/C 180/31
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Gerechtshof te Amsterdam
   
      Účastníci konania pred vnútroštátnym súdom
   
   
      Žalobkyňa: Kloosterboer Services BV
   
      Žalovaný: Inspecteur van de Belastingdienst/Douane Rotterdam, kantoor Laan op Zuid
   
      Predmet veci
   
   Návrh na začatie prejudiciálneho konania — Gerechtshof te Amsterdam — Výklad nariadenia Komisie (ES) č. 384/2004 z 1. marca 2004 týkajúceho sa zatriedenia určitých tovarov v kombinovanej nomenklatúre (Ú. v. EÚ L 64, s. 21; Mim. vyd. 02/016, s. 60) — Zatriedenie chladiaceho systému pre počítače pozostávajúceho z časti „heatsink“ a ventilátora
   
      Výrok rozsudku
   
   Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmenené a doplnené nariadením Komisie (ES) č. 1789/2003 z 11. septembra 2003, sa má vykladať v tom zmysle, že také tovary, ako sú tovary vo veci samej, ktoré sú zložené z výmenníka tepla a z ventilátora a sú výlučne určené na začlenenie do počítača, sa majú zaradiť do podpoložky 8473 30 90 kombinovanej nomenklatúry uvedenej v prílohe I uvedeného nariadenia.
   
      (1)  Ú. v. EÚ C 183, 19.7.2008.